Chulla Kamma Vibhanga Sutta-02 Ven Matara Mahinda Thero -   Neth FM Dharma Dakshina 2022.09.04
Channel: Ranmal Lasantha
Date: 04/09/2022

පූජ්‍යපාද මාතර මහින්ද ස්වාමීන්ද්‍රයන් වහන්සේ නෙත් FM ධර්ම දක්ෂිණා 2022-09-04
චුල්ල කම්ම විභංග සූත්‍රය ඇසුරෙන් ධර්ම දේශණාව - 02 කොටස
මෙතක් සාරාංශය 
අද බොහෝ දෙනෙක් ඉන්නවා කර්ම පිළිබඳ කිසි පැහැදීමක් නැහැ. කර්ම පිළිබඳව සැළකිල්ලක් නොදක්වා කොහොමද පිංවතුනි  සංසාරයේ මේ කර්මයට මුහුණ දෙන්නේ. මොවුන් සංසාරයට කරගන්නේ විශාල හානියක් 
මේ කාරණාව හොඳින් අවබෝධ කරගෙන අකුසල පක්ෂයෙන් හිත මුදවාගෙන කුසල පක්ෂයට හිත යොමු කරගන්න 
සුභ මානවයා භාග්‍යවතුන් වහන්සේ ලඟට ගියේ මම දන්නවා කියල මාන්නයෙන් 
බුදුරජාණන් වහන්සේ දිවැසින් මේ සුභ මානවකයාගේ මාන්නය දැකල උන්වහන්සේ ඒ මාන්නය බිඳින්න කටයුතු කරා
සුභ මානවකයා මෙන්න මේ ප්‍රශ්ණ ටික බුදුරජාණන් වහන්සේගෙන් ඇසුවා.
බුදුරජාණන් වහන්සේ මේ ප්‍රශ්න වලට පිළිතුරු දෙන්නේ මේ සුභ මනවකයාකගේ මාන්නය ප්‍රමාණය දැන ගෙන මේ ආකාරයෙන් පිළිතුරු දුන් සේක. 
සුභ මානවක බුදුරජාණන් වහන්සේට වැඳලා නෙමෙයි මේ ප්‍රශ්ණ ඇසුවේ. 
බුදුරජාණන් වහන්සේ මේ සුභ මානවකට අනුකම්පාවෙන්ම තමයි ඔහුගේ මාන්නය බිඳීමට කටයුතු කල සේක.
මහා සාගරය කළඹන්න සමත් කෙනෙක් නැහැ.මේ ආකාශය ගිනිබත් කරලා විනාශ කරලා සමත් කෙනෙක් නැහැ. අන්න ඒ වගේ තමයි බුදුරජාණන් වහන්සේගේ ප්‍රඥාවත් පිංවතුනි.
සමහර අය ධර්මය පැහැදිළි කරන්නේ හරියට බුදුරජාණන් වහන්සේට නොතේරන ටික හරියට තමන් පැහැදිළි කරලා දෙනවා වගේ. 
සුනක්ඛත්ත භික්ෂුවට බුදුරජාණන් වහන්සේ වදාළ දේ. 
කොරක්කත්තිය බුදුරජාණන් වහන්සේ වදාළ ආකාරයට මියගියා... 
කොරක්කත්තිය ගේ මළ සිරුර බුදුරජාණන් වහන්සේ වදාළ පරිදිම ඒ කියපු සොහොන් බිමටම ගිහින් දමන්න සිදු වුණා.
බලන්න සංසාරේ බාල බව දියුණු කරාම සන්සාරෙයේ ලැබෙන ප්‍රයෝජන පිංවතුනි.
සමහරු බුදුරජාණන් වහන්සේට අභියෝග කරපු අකාරය.
භාග්‍යවතුන් වහන්සේගේ ඥාණය කිසි කෙනකුට විනාශ කරන්න බැහැ. භාග්‍යවතුන් වහන්සේගේ... 
තමන් දන්නා කරුණක් වුණත් දන්නවා කියල මාන්නයක් ඇති කරගන්න එපා. දන්නා කරුණු වල වුණත් නොදන්නා ගොඩක් දේවල් තිබෙනවා.
එක පුද්ගලයෙක් ඉන්නවා  (ස්ත්‍රියක් හෝ පුරුෂයෙක් ) සතුන් මරනවා,එහෙමත් නැත්නම් ප්‍රාණ ඝාතය සිදු කරනවා. සත්වයන් ගැන කිසි අනුකම්පාවක් නැහැ 
මෙන්න මේ කර්මය නිසා මරණින් පසු නිරයේ උපදිනවා, යම් කිසි විදියකින් මනුෂ්‍ය ආත්මයක් ලැබුවොත් අල්පායුෂ්ක වෙනවා. 
කර්මය ගැන 
ප්‍රාණඝාත කරපු කෙනා මවු කුසට ආපු ගමන් දෙමාපියන්ට නොයෙක් නොයෙක් ආකාරයන්ට පීඩාවට පත් වෙනවා. මේ වගේ දරුවෙක්  පිළිසිඳ ගත්තම හරියට ඒ ගෙදර වස්තුව නිකන් වතුරට දාපු ලුණු වගේ ධන විනාශ කරලා දමනවා. දෙමාපියන්ට  තිබෙන නොයෙක් ව්‍යාපාර විනාශ කරලා දමනවා, ව්‍යාපාර බංකොලොත් වෙනවා.
තමන්ගේ ළඟ ඉන්න දාසයන් කියන දේ අහන්නේ නැති වෙනවා. ගවයන් කිරි දෙනුන් ඉන්නවා නම් ඔවුන් කිරි දෙන්නේ නැතුව යනවා, ගව සම්පතට හානි වෙනවා, ලෙඩ රෝග හැදෙන්න ගන්නවා
ගෙදර වස්තුව ගෙදරම නැති වෙනවා
දරුවා ඉපදුණාම පියයුරු පැලෙන්න ගන්නවා, ඒනිසා වෙලාවට කිරි දෙන්න බැරි වෙනවා.. ඔන්න කර්මයේ ස්වභාවය 
කර්මයෙන් ගැලවිලා ඉන්න බැහැ පිංවතුනි.
කර්මය සමහර වෙලාවට කරපු ගමන් විපාක දෙන්නේ නැහැ පිංවතුනි.
ප්‍රාණඝාත කරපු කෙනා ඉපදෙනවා කියල හිතන්න ප්‍රතිසන්ධික සිත  දිර්ඝායුෂ වෙලා කියල. නමුත් උපච්ජේදක කර්මය ඇවිල්ල  හරියට දුනුවායෙක් ඊතලයක් විදින්න දුන්න අදිනකොටම කෙනෙක් පොල්ලකින් ගහල එය වළක්වනවා වගේ ඒ අවස්ථාව නැති වෙලා යනවා. 
කර්මය හරියට නිකන් මුවෙක් පස්සේ දුවන දඩ බල්ලන් වගේ. මුවාගේ කර්මය හොඳ වෙනකම් මුවා දුවනවා නමුත් කර්මය... 
ධර්ම දේශනාව ශ්‍රවණය කරන්න